מכרז פומבי מס' 14/2/2024 לאספקה ולהחלפה של מערכות מיזוג אויר ואוורור בביתן 10 עבור אקספו ת"א המכרז הבינלאומי לכנסים ותערוכות בע"מ

תיקון תנאי הסף והודעה על דחיית המועד האחרון להגשת הצעות

הודעת תיקון

1. אקספו תל-אביב המרכז הבינלאומי לכנסים ותערוכות בע"מ (להלן: "**המזמין**") מתכבדת להודיע על תיקונים במסמכי המכרז ובתנאי ודרישות ההליך, והכל כמפורט במכתב הבהרה שהינו חלק בלתי נפרד ממסמכי המכרז.
2. בין היתר, ומבלי למצות, תוקנו תנאי הסף להשתתפות במכרז.
3. להלן הנוסח המתוקן של סעיף 3.6 למסמך א' של מסמכי המכרז:

"המציע הינו קבלן רשום כחוק בספר הקבלנים לעבודות קבוצה 3 בסיווג ב-170 עבודות מיזוג אויר."

1. להלן הנוסח המתוקן של סעיף 3.7.1 למסמך א' של מסמכי המכרז:

"ניסיון באספקה ובהחלפה של מערכות מיזוג אויר ואוורור מושא הסכם זה של מעל 500 טון קירור ב-2 (שתי) השנים האחרונות. עבודות הנמצאות בביצוע לא יובאו בחשבון ו/או שביצוען לא הסתיים עד למועד הגשת ההצעה למכרז לא תחשבנה כעבודות שהושלמו לצורך סעיף זה."

1. להלן הנוסח המתוקן של סעיף 3.8 למסמך א' של מסמכי המכרז:

"הוא בעל מחזור **שנתי** שלא יפחת מ- 12,000,000 ₪ (במילים: שניים עשר מיליון שקלים חדשים) ₪ בכל אחת משלוש (3) השנים האחרונות."

1. כמו כן, ולאור האמור לעיל – המועד האחרון להגשת שאלות הבהרה נדחה **עד ליום 10.3.2024 בשעה 14:00** ובהתאם המועד האחרון להגשת הצעות במכרז נדחה **עד ליום 19.3.2024 בשעה 12:00**, והכל בהתאם לנוהל כמפורט במסמכי המכרז.
2. המבקש להשתתף במכרז ירכוש את מסמכי המכרז באגף הכספים במשרדי המזמין שד' רוקח 101 תל אביב, תמורת סכום של 500 ₪ כולל מע"מ (במילים חמש מאות שקלים חדשים) שישולם במזומן או בהמחאה בנקאית בלבד. סכום זה לא יוחזר למציע בשום מקרה.
3. כנס מציעים (רשות) יערך בתאריך 28.2.2024 בשעה 11:00. לקבלת פרטים נוספים ניתן ליצור קשר בטלפון: 03-7504644.
4. הודעת תיקון זו הנה בלתי נפרדת מכלל מסמכי המכרז ואין בה כדי לגרוע מהתנאים המפורטים במסמכי המכרז, אלא להוסיף עליהם. במקרה של סתירה בין האמור בשאר מסמכי המכרז לבין האמור בהודעת תיקון זו, יגבר האמור בהודעת תיקון זו.

 בברכה,

 אקספו ת"א המרכז הבינלאומי לכנסים ותערוכות בע"מ